cyanic-selkie/wikianc huggingface dataset:
LimeSurvey
Функцыі
LimeSurvey таксама прапануе некаторыя дадатковыя функцыі. Сярод іх: забеспячэнне асноўных статыстычных і графічных аналізаў вынікаў даследавання. Апытанні могуць быць як агульнадаступнымі, так і толькі для асобных удзельнікаў. Удзел можа быць як ананімным, так і з адсочваннем IP-адрасоў удзельнікаў апытанняў. Больш падрабязны спіс функцый можна знайсці на вэб-старонцы LimeSurvey
Хосцінг
Шматлікія паслугі вэб-хостынгу прапаноўваюць выкарыстанне LimeSurvey альбо ў якасці карыстальніцкай устаноўкі, альбо праз панэль кіравання, такія як cPanel з Fantastico, Plesk и Virtualmin Professional. LimeSurvey таксама была партавана іншымі кампаніямі ў розныя сістэмы кіравання, як PostNuke і XOOPS. Таксама існуе порт для Joolma, аднак несумяшчальны з версіяй Joolma 1.5 Галоўны распрацоўшчык праекта, Карстэн Шмітц таксама з'яўляецца ўладальнікам LimeService — кампаніі, якая за невялікі кошт дае хостынг для LimeServey. Гэта сэрвіс падобны на такія сэрвісы, як SurveyMonkey. Асноўнае адрозненне толькі ў тым, што плата за LimeService залежыць ад людзей, якія ўдзельнічаюць у апытанні, а не ад часу, на працягу якога апытанне было актыўным. LimeService прапануе да 25 бясплатных адказаў у месяц, пасля чаго адказы могуць быць набыты ў адным з некалькіх даступных пакетаў. .
Міжнародныя асаблівасці
LimeSurvey даступна больш чым на 50 мовах, 22 з якіх маюць больш за 95% перакладу. Тэкст выкарыстоўвае кадзіроўку UTF-8. Сэрвіс мае пераклады для наступных моў: албанскай, басконскай, кітайскай, харвацкай, дацкай, галандскай, фінскай, французскай, галісійскай, нямецкай, грэчаскай, венгерскай, іўрыта, італьянскай, японскай, партугальскай, рускай, сербскай, славенскай, іспанскай, шведскай. Маюцца таксама шмат частковых перакладаў і на іншыя мовы. .
Праграмы
LimeSurvey выкарыстоўваецца ў такіх вядомых арганізацыях, як Аўстрыйскі ўрад дзяржавы Форарльберг(Austrian Vorarlberg State Government), Ars Electronica, і некаторымі распрацоўшчыкамі адкрытага праграмнага забеспячэння(OpenOffice.org, Ubuntu, GNOME).
Гісторыя
LimeSurvey быў зарэгістраваны як праект на SourceForge.net пад назвай PHPSurveyor 20 лютага 2003 года. Першапачаткова ён быў напісаны аўстралійскім распрацоўшчыкам праграмнага забеспячэння Джейсанам Клілендам. Першая версія 0.93 выйшла 5 сакавіка 2003 года. Неўзабаве пасля распрацоўкі такіх функцый, як галінаванне і маркер кантролю шаблонаў, у праекта з'явілася даволі вялікая аўдыторыя карыстальнікаў.
У 2004 годзе, падчас прэзідэнцкіх выбараў у ЗША, PHPSurveyor выкарыстоўвалася для збору даных аб парушэннях падчас галасавання. З яе дапамогай было выяўлена больш за 13500 выпадкаў ужо ў першыя 10 гадзін выбараў, і праграма была абрана ў якасці электроннай сістэмы справаздачы аб парушэннях. .
У пачатку 2006 года кіраўніцтва праектам было аддадзена Карстону Шмітцу, нямецкаму ІТ-менеджару праекта. 17 мая праект быў перайменаваны ў LimeSurvey, для таго каб зрабіць ліцэнзаванне праекта больш лёгкім, не ўключаючы PHP у назву. Пад канец 2008 года кіраўніком праекта Карстэнам Шмітцам быў створаны хостынг праекта, дзе за апытанні патрабавалася невялікая плата. На момант 4 чэрвеня 2008 года LimeSurvey мела даволі высокі рэйтынг сярод больш чым 100 тысяч кампаній (99 месца). Праграма была спампаваная больш за 200 тысяч разоў і адзнакі яе развіццю былі наступныя: «5 — прадукцыйнасць / стабільнасць, 6 — значна развітая.». У 2009 годзе LimeSurvey прыняла ўдзел у праекце Google Summer of Code, які праводзіўся з мэтай прыцягнення студэнтаў старэйшых за 18 гадоў да працы над праектамі з адкрытым зыходным кодам. У 2010 годзе праграма зноў стала ўдзельнікам гэтага праекту, дзе студэнтамі для яе была распрацавана база даных Storage Engine (для LimeSurvey 2.0). У лістападзе 2010 года праграма стала ўдзельнікам аналагічнага праекта Google Code-in, дзе, зараз ужо школьнікам прапанавалася ўнесці свой унёсак у развіццё праекта. Задачы вар'іраваліся ад паляпшэння старонкі LimeSurvey у Вікіпедыі да паляпшэння карыстальніцкага інтэрфейсу. На момант 2010 года праграма мае каля 2944 спамповак у тыдзень на SourceForge. .
Версія 2.0
Каманда распрацоўшчыкаў LimeSurvey цяпер працуе над версіяй 2.0. Код для LimeSurvey 2.0 быў цалкам перапісаны з нуля з выкарыстаннем парадыгмы MVC (Model-View-Controller) і PHP фрэймворка Yii. Структурныя змены кода ў новай версіі таксама будуць мець значна больш даступны GUI з цалкам новым дызайнам, выкарыстоўваючы тэхналогію AJAX — асноўнымі прынцыпамі якой з'яўляецца даступнасць і модульнасць, што адсутнічае ў цяперашні час у версіі 1.х.
Узнагароды
У снежні 2007 года LimeSurvey заняла першае месца ў катэгорыі «Бізнес-менеджмент» (Enterprise Management) на Les Trophées du Libre. На конкурсе былі прадстаўлены інавацыйныя перспектыўныя праекты з адкрытым зыходным кодам. У 2008 годзе LimeSurvey была намінавана ў катэгорыі «Лепшы бізнес-праект» у SourceForge.net Community Choice Awards 2008.
Сядзібна-паркавы комплекс Сегліцаў (Краскі)
Сядзіба Сегліцаў — сядзібна-паркавы ансамбль у в. Краскі Ваўкавыскага раёна. Прыклад сядзібна-паркавага мастацтва. Занесены ў Дзяржаўны спіс гісторыка-культурных каштоўнасцей Рэспублікі Беларусь як аб'ект гісторыка-культурнай спадчыны рэспубліканскага значэння. Барыс Лазука назваў палац вышэйшай кропкай у развіцці неагатычнага напрамку ў свецкай архітэктуры Беларусі.
Гісторыя
Савецкі час не пашкадаваў Краскі. У будынку размясціўся спачатку касцёвасухотны, а пасля лёгачны санаторый. Некаторы час у панскім маёнтку жылі алкаголікі — тут быў лячэбна-працоўны прафілакторый. З часу незалежнасці будынак пачаў развальвацца і стаяў у аварыйным стане. У пачатку 2010 г. расійскі бізнесмен Вадзім Генадзевіч Селіхаў з горада Салехард Ямала-Ненецкай аўтаномнай акругі купіў стары панскі маёнтак за 300 мільёнаў рублёў ($100 тысяч).
Размяшчэнне і склад ансамбля
Размешчана на заходняй ускраіне вёскі на левым беразе р. Зяльвянка. Уключае сядзібны дом, гаспадарчыя пабудовы, парк, сажалку. Уся тэрыторыя (50,2 га) падзелена на 2 часткі: паўночна-заходнюю, якую займае лесапарк, і паўднёва-ўсходнюю, дзе размешчаны асноўныя жылыя і гаспадарчыя пабудовы, вакол іх — пейзажны парк. Кампазіцыйны цэнтр — сядзібны дом, арыентаваны галоўным фасадам на поўдзень. Уязную алею перасякае р. Зяльвянка.
Сядзібны дом
Сядзібны дом складаецца з драўлянага аднапавярховага і мураванага аб'ёмаў. Драўляны пабудаваны ў 1839 годзе. Прамавугольны ў плане на высокім цокалі будынак з анфіладнай планіроўкай жылых памяшканняў. Да ўсходняга тарца ў 1905 годзе прыбудаваны мураваны аб'ём. У палацы агулам больш за дваццаць пакояў.
Баяры (Пінскі раён)
Бая́ры (, Бояры) — вёска ў Пінскім раёне Брэсцкай вобласці. Уваходзіць у склад Аснежыцкага сельсавета.
Вядомыя асобы
З 1981 года ў вёсцы жыве і працуе беларускі мастак і скульптар Сяргей Фёдаравіч Жылевіч.
Арнд Пайфер
Арнд Пайфер (Arnd Peiffer; нар., Вольфенбютэль, Ніжняя Саксонія) — нямецкі біятланіст, алімпійскі чэмпіён 2018 года ў спрынце, чатырохразовы чэмпіён свету, сярэбраны прызёр зімовых Алімпійскіх гульняў 2014 года ў эстафеце.
Давід Гляйршэр
Давід Гляйршэр (David Gleirscher, нар. ) — аўстрыйскі саначнік, алімпійскі чэмпіён.
NGC 7148
NGC 7148 — двойная зорка ў сузор’і Пегас.
Давід Гляйршэр
Біяграфія
Сын Герхарда Гляйршэра, удзельніка Алімпіяды 1992, 1994. і 1998 гадоў. Афіцэр паліцыі. Яго хобі з’яўляюцца падарожжа, лыжы і футбол. На юнацкіх Алімпійскіх гульнях 2012 года ў Інсбруку заняў 17 месца. Давід выступаў за Аўстрыю на кубку свету 2015/2016 і фінішаваў дзясятым. Перад Алімпіядай у Пхёнчхане не разглядаўся як галоўны аўстрыйскі саначнік і быў у цені свайго суайчынніка Вольфганга Кіндля, аднак ужо ў першым заездзе здолеў пабіць рэкорд трасы, а пасля сур’ёзнай памылкі ў чацвёртым заездзе немца Фелікса Лоха заваяваў золата Гульняў.
Алтайскі раён (Усходне-Казахстанская вобласць)
Зыранаўскі раён (каз. Зырян ауданы) — раён на паўночным усходзе Усходне-Казахстанскай вобласці Казахстана. Адміністрацыйны цэнтр раёна — горад Зыранаўск.
Геаграфія
Раён размешчаны на паўночным усходзе Усходне-Казахстанскай вобласці, у цэнтральнай частцы Руднага Алтая. На поўначы і паўночным захадзе мяжуе з тэрыторыяй горада абласнога  значэння Рыдэр, на захадзе — з Глубокаўскім раёнам і з тэрыторыяй горада абласнога значэння Усць-Каменагорск, на паўднёвым-захадзе — з Уланскім раёнам, на поўдні — з Какпекцінскім раёнам, на паўднёвым усходзе — з Катон-Карагайскім раёнам, на паўночным усходзе і ўсходзе — з Рэспублікай Алтай Расіі.
Клімат рэзка кантынентальны. Сярэднія тэмпературы студзеня — −22…-24 °C, ліпеня — 18,5…20,5 °C, сярэднегадавая тэмпература — 0,3 °C. Абсалютны максімум — 40 °C, абсалютны мінімум — −51 °C. Сярэднегадавая колькасць ападкаў у гарах — 800—900 мм, у перадгор’ях — 600—800 мм.
Рэльеф у асноўным горны і ўзгорысты. Заходнюю і цэнтральную часткі раёна займаюць адгор’і і перадгор’і Ульбінскага хрыбта, на поўначы — хрыбет Холзун, на ўсходзе — хрыбет Лісцвяга, дзе знаходзіцца вышэйшая кропка раёна — гара Быструхінскі Шпіль (2577 м).
У рачных далінах і горных лагчынах распаўсюджаны чарназёмныя, цёмна-каштанавыя і каштанавыя глебы, у перадгор’ях — чарназёмы і шэразёмы.
Праз паўднёвы захад раёна працякае рака Іртыш, на якім размешчаны Бухтармінскае і Усць-Каменагорскае вадасховішчы. У Бухтармінскае вадасховішча ўпадае Бухтарма, найбольш буйныя прытокі якой Тургусун, Хамір, Чарневая і Бярозаўка.
Гісторыя
Зыранаўскі раён Сяміпалацінскай акругі з цэнтрам у вёсцы Зыранаўка быў утвораны 17 студзеня 1928 года з Зыранаўскай, часткі Пазднякоўскай валасцей Бухтармінскага павета і часткі Савецкай воласці Усць-Каменагорскага павета Сяміпалацінскай губерні.
17 снежня 1930 года акруговае дзяленне ў Казахскай АССР ліквідавана, раён быў перададзены ў прамое рэспубліканскае падпарадкаванне.
11 верасня 1931 года раён быў узбуйнены за кошт чатырох сельсаветаў Усць-Каменагорскага раёна.
20 лютага 1932 года раён увайшоў у склад зноў утворанай Усходне-Казахстанскай вобласці.
24 лютага 1935 года раён быў разузбуйнены: восем сельсаветаў ўтварылі новы Бухтармінскі раён, тры сельсаветы ўвайшлі ў склад новаўтворанага Большанарымскага раёна, адзін сельсавет адышоў да Тарбагатайскага раёна.
24 верасня 1957 года з Бухтармінскага раёна перададзена тры сельсаветы.
10 снежня 1965 года Зыранаўскі сельскі раён скасаваны з перадачай тэрыторыі ў адміністрацыйнае падпарадкаванне Зыранаўскага гарсавета.
15 лютага 1977 г. зноў утвораны Зыранаўскі раён з цэнтрам у сяле Парыгіна.
У 1988 годзе цэнтр раёна вернуты ў горад Зыранаўск.
23 мая 1997 года ў склад раёна ўключана тэрыторыя горада Серабранск.
8 красавіка 2014 года горад Зыранаўск уключаны ў склад Зыранаўскага раёна.
Насельніцтва
Нацыянальны склад (на 1 студзеня 2015 года):
Адміністрацыйна-тэрытарыяльнае дзяленне
Зыранаўскі раён падзяляецца на 10 сельскіх акругаў, 3 пасялковых і 2 гарадскіх адміністрацыі, у якіх знаходзіцца 47 сельскіх і 2 гарадскіх населеных пунктаў.
Прамысловасць
У XVIII стагоддзі з прычыны развіцця эканомікі Расіі зноў паўстала цікавасць да поліметалічных пакладаў «залатых гор», распрацоўваўшыхся «чудскімі плямёнамі». Адно з самых багатых радовішчаў адкрыў у 1791 годзе рудазнаўца Герасім Зыранаў. Г. Я. Шчуроўскі у свой час пісаў, што «... Зыранаўск даваў чыстага срэбра больш, чым усе руднікі Англіі, Францыі, Прусіі, Бельгіі, герцагства Савойскага і  Бадэнскага разам узятых». Акрамя срэбра, у зыранаўскіх рудах было знойдзена шмат свінцу, а таксама прымешка золата. На Пецярбургскім манетным двары з алтайскага срэбра здабывалі штогод да 25 пудоў золата.
У раёне ў цяперашні час разведана каля паўтары сотняў поліметалічных, калчаданна-поліметалічных, медна-калчаданных радовішчаў, рудопраяўленій і кропак мінералізацыі. Акрамя радовішчаў руд, якія змяшчаюць свінец, цынк, медзь, золата, срэбра і іншыя каштоўныя кампаненты, раён багаты натуральнымі будаўнічымі матэрыяламі: цаглянымі суглінкамі, пясчана-гравійнай сумессю, будаўнічымі пяскамі, вапняком.
Асновай эканомікі раёна з'яўляецца прамысловасць. Прамысловымі прадпрыемствамі ў 2010 годзе выраблена прадукцыі ў дзеючых цэнах на 64075,6 млн тэнге. З іх у горназдабыўной прамысловасці — на 38494,2 млн. тэнге, у апрацоўчай прамысловасці — на 19386,4 млн тэнге.
Наяўнасць карысных выкапняў вызначае галіновую накіраванасць прамысловасці. Базавая галіна рэгіёну — горназдабыўная. Галоўнае прадпрыемства гэтай галіны Зыранаўскі горна-абагачальны комплекс ТАА «Казцынк», размешчаны ў горадзе Зыранаўске, доля якога ў агульным аб'ёме прамысловай вытворчасці раёна складае 60%. АТ «Бухтармінская цэментная кампанія» — буйны вытворца цэменту, як у вобласці, так і ў краіне. Серабранскі завод неарганічных вытворчасцей.
Сельская гаспадарка
Раён з'яўляецца адным з асноўных вытворцаў сельскагаспадарчай прадукцыі ў вобласці. Наяўнасць сельгасугоддзяў, прыродныя ўмовы дазваляюць вырошчваць шырокі спектр сельгаскультур, у асноўным збожжавыя і алейныя. На канец 2010 года сельскагаспадарчай вытворчасцю займаліся 70 прадпрыемстваў, 172 сялянскіх гаспадаркі і 15,6 тыс. асабістых падсобных гаспадарак насельніцтва. Імі выраблена 4,5% валавой прадукцыі сельскай гаспадаркі вобласці. Удзельная вага прадукцыі раслінаводства склала 58,5%, жывёлагадоўлі — 41,5%.
У мае 2012 года Ўрад Казахстана прыняў Праграму развіцця монагарадоў на 2012-2020 гады для забеспячэння ўстойлівага сацыяльна-эканамічнага развіцця. У пералік спісу монагарадоў Усходне-Казахстанскай вобласці ўключаны горада Серабранск і Зыранаўск. Гэта павінна паслужыць штуршком да развіцця інфраструктуры, развіццю бізнесу і сацыяльнай сферы.
Заўвагі
''Пры напісанні гэтага артыкула выкарыстоўваўся матэрыял з выдання «Казахстан. Нацыянальная энцыклапедыя» (1998-2007), прадастаўленага рэдакцыяй «Қазақ энциклопедиясы» па ліцэнзіі Creative Commons BY-SA 3.0 Unported.''
Хуткасная дарога R8 (Славакія)
Хуткасная дарога R8 (Rýchlostná cesta R8) — запланаваная хуткасная аўтамагістраль у Славакіі, якая пасля будаўніцтва злучыць гарады Нітра, Топальчаны і Банаўцы-над-Бэбраваў. R8 будзе праходзіць у калідоры дарогі і злучаць хуткасныя аўтамагістралі  і.
Агульная праектная працягласць дарогм будзе скадаць 54,64116 км.
Будаўніцтва хуткаснай аўтамагістралі чакаецца толькі ў аддаленай перспектыве пасля 2030 года, пры гэтым не выключана, што неабходнасць яе будаўніцтва будзе пераацэнена.
Хуткасная дарога R8 была ўключана ў спіс хуткасных аўтамагістраляў пасля ўступлення ў сілу Закона аб дарожным руху 1 лютага 2009 г.
Баркаўцы
Баркаўцы́ (, Борковцы) — вёска ў Капыльскім раёне Мінскай вобласці. Уваходзіць у склад Грозаўскага сельсавета.
Да 28 мая 2013 года вёска ўваходзіла ў склад Камсамольскага сельсавета.
NGC 7149
NGC 7149 (іншыя абазначэнні — PGC 67524, UGC 11835, MCG 0-55-26, ZWG 376.47, NPM1G +03.0571) — эліптычная галактыка (E) ў сузор’і Пегас.
Шарлот Кала
Марына Шарлот Кала (Marina Charlotte Kalla; нар., Тэрэндзё, Нарботэн) — шведская лыжніца, трохразовая алімпійская чэмпіёнка і трохразовая сярэбраная прызёрка Алімпійскіх гульняў, двухразовая чэмпіёнка свету і 10-разовая прызёрка чэмпіянатаў свету, шматразовая пераможца этапаў Кубка свету, шматразовая чэмпіёнка Швецыі.
NGC 7150
NGC 7150 — група зорак у сузор’і Лебедзь.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Адлюстроўваючая функцыя
Адлюстроўваючая функцыя (отражающая функция) — функцыя, якая злучае мінулы стан сістэмы з яе будучым станам у сіметрычны момант часу. Паняцце адлюстроўваючай функцыі ўведзена Уладзімірам Іванавічам Міроненкам.
Дэфініцыя
Хай ёсць агульнае рашэнне у форме Кашы сістэмы дыферэнцыяльных раўнанняў  рашэнні якой адназначна вызначаюцца сваімі пачатковымі дадзенымі. Адлюстроўваючая функцыя гэтай сістэмы вызначаецца формулай
Ужыванне
\,F(0,x)=x.
З дапамогай гэтых суадносін усталёўваецца, што для шматлікіх неінтэгруемых у квадратурах сістэм дыферэнцыяльных раўнанняў адлюстраванне \,\Pi(x) за перыяд можа быць знойдзена нават праз элементарныя функцыі. У гэтым адлюстроўваючая функцыя можа быць супастаўлена з інтэгравальным множнікам.
Адлюстроўваючая функцыя выкарыстоўваецца пры даследаванні пытанняў існавання і ўстойлівасці перыядычных рашэнняў краявых задач для сістэм дыферэнцыяльных раўнанняў.
Словаўтварэнне
Словаўтварэнне: раздзел лексікалогіі. Прадмет дысцыпліны — адносіны паміж вытворным і ўтваральным словамі, а таксама сувязі ўнутры словаўтваральных ланцужкоў і гнёздаў, адносіны паміж словаўтваральнымі тыпамі і катэгорыямі. Асноўныя паняцці дысцыпліны — вытворная і ўтваральная асновы, словаўтваральны спосаб, словаўтваральная сувязь. Фундаментальныя задачы дысцыпліны — сістэматызацыя корпусу словаўтваральных сродкаў, пошук заканамернасцяў ва ўзнікненні вытворных слоў, якія належаць да розных граматычных класаў і лексіка-семантычных агульнасцяў.
Патрык Чан
Патрык Льюіс Вэй-Хуань Чан (Patrick Lewis Wai-Kuan Chan, нар., ) — канадскі фігурыст кітайскага паходжання, які выступае ў адзіночным катанні. Алімпійскі чэмпіён у камандных спаборніцтвах (2018), трохразовы чэмпіён свету (2011—2013), двухразовы сярэбраны прызёр Алімпійскіх гульняў 2014 года ў адзіночных і камандных спаборніцтвах, трохразовы чэмпіён чатырох кантынентаў (2009, 2012 па і 2016) і дзесяціразовы чэмпіён Канады (2008—2014, 2016—2018).
Станам на лістапад 2017 года займае 6-е месца ў рэйтынгу Міжнароднага саюза канькабежцаў.
Лаура Дальмаер
Лаура Дальмаер (Laura Dahlmeier; нар., Гарміш-Партэнкірхен, Баварыя, Германія) — нямецкая біятланістка, алімпійская чэмпіёнка 2018 года ў спрынце і гонцы пераследу, сяміразовая чэмпіёнка свету, уладальніца Кубка свету 2016/2017, трохразовая чэмпіёнка свету сярод юніёраў. З 2013 года член зборнай Германіі. Лаура Дальмаер — адзіная біятланістка за ўсю гісторыю, якая выйграла 5 залатых медалёў на адным чэмпіянаце свету і якая заваявала ўзнагароды ва ўсіх асабістых гонках на двух чэмпіянатах свету запар (Хальменколен, 2016 і Гохфільцэн, 2017).
Галева
Гале́ва (, Галево) — вёска ў Пінскім раёне Брэсцкай вобласці. Уваходзіць у склад Аснежыцкага сельсавета.
Праз вёску праходзіць аўтадарога і.
Славутасці
Капліца, пабудаваная ў 19 ст. з цэглы. Помнік архітэктуры позняга класіцызму. Вырашана 8-граннай ратондай пад шатровым дахам, завершаным цыбулепадобнай галоўкай. Бакавыя грані прарэзаны арачнымі аконнымі праёмамі, фасады апяразаны прафіляваным карнізам і крапаваны вуглавымі лапаткамі.
16 чэрвеня 2013 года адбылася закладка храма Свяціцеля Мікалая Цудатворца.
Габрыэль Дэйлман
Габрыэль Дэйлман (Gabrielle Daleman; нар., Таронта, Канада) — канадская фігурыстка, якая выступае ў жаночым адзіночным катанні. Алімпійская чэмпіёнка (2018), бронзавы прызёр сусветнага чэмпіянату (2017), сярэбраны прызёр кантынентальнага чэмпіянату (2017), двухразовая чэмпіёнка Канады (2015 і 2018), чатырохкратны сярэбраны прызёр чэмпіянату Канады (2013, 2014, 2016, 2017). Чэмпіёнка Канады сярод юніёраў (2012).
Дунаева
Дуна́ева (, Дунаево) (да 30 ліпеня 1964 года Лапухі́ ) — вёска ў Капыльскім раёне Мінскай вобласці. Уваходзіць у склад Грозаўскага сельсавета.
Гісторыя
Да 1964 года вёска мела назву Лапухі. Да 28 мая 2013 года вёска ўваходзіла ў склад Камсамольскага сельсавета.
Добрая Воля (Пінскі раён)
До́брая Во́ля (, Добрая Воля) — вёска ў Пінскім раёне Брэсцкай вобласці. Уваходзіць у склад Аснежыцкага сельсавета.
2019 год у гісторыі беларускага выяўленчага мастацтва
2019 год уключае шэраг падзей, якія пакінуць след у гісторыі беларускага выяўленчага мастацтва.
Падзенне камуністычнага рэжыму ў Албаніі
11 красавіка 1985 года сканаў Энвер Ходжа, які кіраваў камуністычнай Албаніяй чатыры дзесяцігоддзі. У 1989 пачаліся забурэнні ў Шкодэры, дзе людзі намерваліся скінуць помнік Іосіфу Сталіну, пазней пратэсты перакінуліся на іншыя гарады. Урэшце кіруемы рэжім правёў частковую лібералізацыю, у тым ліку прадаставіў у 1990 годзе магчымасць выяжджаць за мяжу. Пачаліся спробы навязвання стасункаў з вакольным светам.
У сакавіку 1991 прайшлі першыя свабодныя выбары, і хоць на іх перамагла кіруючая Албанская партыя працы, аднак усеагульны страйк і вулічныя сутычкі змусілі камуністаў сфарміраваць кааліцыйны ўрад з некамуністычнымі партыямі. На выбарах у сакавіку 1992 года былыя камуністы на фоне эканамічнага калапсу і сацыяльных хваляванняў атрымалі паражэнне.
Перадумовы
Пасля смерці Энвера Ходжы ў 1985 годзе да ўлады прыйшоў Раміз Алія, які праводзіў палітыку на захаванне камуністычнага ладу адначасна з правядзеннем рэформ па ўратаванні эканомікі, якая хутка занепадала пасля спынення падтрымкі ад былых камуністычных дзяржаў. З гэтай мэтай Алія дазволіў інвестыцыі ад капіталістычных фірмаў і пачаў пашыраць дыпламатычныя стасункі з заходнееўрапейскімі краінамі.
Падчас рэвалюцыяў 1989 года мноства албанцаў не мелі інфармацыі пра падзеі з-за ізаляванасці дзяржавы. Большасць грамадзян нават не чулі пра падзенне Берлінскай сцяны ў лістападзе 1989 года. З часам палітычная актыўнасць абудзілася ў розных сегментах Албанскага грамадства, пачалася антыўрадавая агітацыя. Найбольш актыўнымі апынуліся асобныя інтэлектуалы і рабочы клас — традыцыйнае апірышча камуністычных рухаў — а таксама моладзь, якая стамілася ад працяглай ізаляцыі і абмежаванняў.
З'яўленне апазіцыі
У адказ на патрабаванні Алія дазволіў грамадзянам выяжджаць за мяжу, што дагэтуль было забаронена, скараціў паўнамоцтвы Сігурымі (сакрэтнай паліцыі), аднавіў свабоду веравызнання і зрабіў пэўныя крокі да вольнага рынку. У снежні 1990 пад аграмадным ціскам студэнтаў і рабочых урад дазволіў стварэнне незалежных палітычных партый, што азначала канец камуністычнай манаполіі.
У СССР у гэты час Міхаіл Гарбачоў праводзіў палітыку галоснасці і перабудовы, а ў Румыніі ў выніку рэвалюцыі быў забіты камуністычны лідар Нікалае Чаўшэску. Алія быў вымушаны праводзіць далейшыя радыкальныя рэформы, каб не стаць наступным. Таму ён падпісаў Хельсінкскія пагадненні, якія забавязвалі Албанію паважаць правы чалавека. Упершыню з 1944 года ўрад правёў 31 сакавіка 1991 вольныя выбары. На іх перамагла кіруемая партыя.
Тым не менш, было відавочна, што гэты факт не здольны спыніць пераход да дэмакратыі. Камуністы здолелі захаваць кантроль над урадам, аднак праз два месяцы пасля ўсеагульнага страйку саступілі. Быў сфарміраваны «камітэт нацыянальнага ўратавання», які таксама быў скасаваны праз паўгады. З кожнай саступкай апазіцыі абсалютны кантроль дзяржавы над грамадствам слабеў. З-за эканамічнай, сацыяльнай і палітычнай нестабільнасці былі расфарміраваны яшчэ некалькі ўрадаў, пакуль на выбарах у сакавіку 1992 года не перамагла антыкамуністычная апазіцыя на чале з Дэмакратычнай партыяй. Алія склаў паўнамоцтвы прэзідэнта, і гэту пасаду заняў Салі Берыша, першы дэмакратычны кіраўнік Албаніі пасля біскупа Фана Нолі.
Постакамуністычны ўрад
Пераход ад дыктатуры да дэмакратыі, відавочна, сутыкнуўся з мноствам праблем. Дэмакратычная партыя абяцала правесці рэформы, аднак яны ці праходзілі павольна, ці не здолелі вырашыць праблемы, таму людзі расчараваліся ў надзеях на хуткі росквіт дзяржавы. На выбарах у чэрвені 1996 года Дэмакратычная партыя сфальшавала вынікі, каб атрымаць абсалютную большасць.
У 1997 годзе ўрад апынуўся недзеяздольным у выніку краху фінансавай піраміды і квітнення карупцыі, з-за чаго ў краіне выбухнулі пратэсты і забурэнні. Урад накіраваў на спыненне пратэстаў войскі, аднак спроба здушыць паўстанне правалілася з-за карупцыі ва ўзброеных сілах. Таму дзеля абароны сваіх грамадзян, дыпламатычных місіяў і іншых замежнікаў былі вымушаны ўмяшацца сілавікі іншых дзяржаў.
У адпаведнасці з пераходным асноўным законам, прынятым у 1991 годзе, у 1998 годзе Албанія ратыфікавала посткамуністычную канстытуцыю, якая абвясціла дэмакратычную сістэму кіравання, заснаваную на вяршынстве законе і гарантыі абароны фундаментальных правоў чалавека.
NGC 7151
NGC 7151 (іншыя абазначэнні — PGC 67634, ESO 237-15) — спіральная галактыка з перамычкай (SBc) ў сузор’і Індзеец.
MaNga
«maNga» — альтэрнатыўны рок-гурт з Турцыі. У сябе на радзіме група атрымала жартоўную мянушку «Турэцкі Linkin Park». У 2009 годзе ў своей краіне яны сталі лепшымі артыстами, затым былі прызнаны еўрапейскімі лепшым артыстам по версіі MTV. Група заняла другое месца на Еўрабачанні-2010.
Гісторыя
Група была заснавана ў 2001 годзе ў Анкары, у Турцыі, калі гітарыста Ямура Сарыгюля выгналі з групы, у якой ён да гэтага іграў каверы ў барах. Нязгода са сваімі былымі калегамі па групе абудзіла ў 22-летнім Ямуры жаданне стварыць уласную групу, у якой мелі б месца электроніка з рок-музыкай, жорсткім гітарным рыфам і рэп-вакалам. Перш за ўсё ён прыняў у сваё стварэнне свайго самага блізкага універсітэцкага сябра Арчуна Шэкеруста (бас-гітарыст). Затым, да групы далучыліся Азгюр Джан Оней (барабаншчык), Эфе Йылмаз (ды-джэй) і Ферман Акгюль (вакал), тым самым склаўшы першапачатковы склад групы.
Яны пачалі іграць у бары «Лімон», потым занялі другое месца ў конкурсе «Sing Your Song», а іх спрадвечным музычным напрамкам быў нью-метал. Адразу пасля конкурсу Арчун сышоў з калектыву па асабістых прычынах, але замена знайшлася яму вельмі хутка. Да maNga далучыўся Джэм Бахціяр (бас-гітарыст), завяршыўшы фарміраванне складу каманды на дадзены момант. Іх жаданне запісаць свой альбом ажыццявілася ў 2004-ым годзе дзякуючы Sony Music. Альбом maNga заваяваў статус «залатога». MaNga працавалі разам з такімі вядомымі спевакамі, як Каран Джандэмір (Карго), Гексель і Вега. Удзельнікі групы самі пішуць песні, першы іх сінгл, Bir Kadın Çizeceksin з’явіўся ў саўндтрэку гульні FIFA2006, а ў 2006 годзе выйшаў абноўлены альбом «maNga +».
Больш за 50 газет і часопісаў, у першую чаргу такіх, як музычныя часопісы BlueJean, Billboard, Yüxexes надрукавалі больш за 200 навін аб канцэртах, альбомах і поспехах групы. Пасля выпуску альбома maNga выходзіла на сцэну многіх канцэртаў і фестываляў, як дома, так і за мяжой (Фестываль Сігет, Турэцкі рок-фестываль Маннхейм, Арэна Вембли у Лондане). Усяго група дала ў розных рэгіёнах краіны больш 250-ці канцэртаў.
MaNga прымалі ўдзел у міжнародным фэсце «Сігет», у жніўні 2006 у Будапешце. У 2009 годзе яны сталі лепшым еўрапейскім артыстам на цэрымоніі MTV Europe Music Awards 2009, пакінуўшы заду італьянцаў Lost, фінаў Deep Insight, полячку Doda і Дзіму Білана. У 2010 годзе прадстаўлялі Турцыю на конкурсе Еўрабачанне 2010 і занялі 2 месца са 170 баламі, першае атрымала Лена Маер-Ландрут з Германіі.
Фестываль «Славянскі базар у Віцебску», Беларусь
Летам 2010 года дырэкцыя фестываля запрасіла maNga выступіць на фестывалі «Славянскі базар у Віцебску». 9 ліпеня турэцкая группа праспявала з віцебскай сцэны Летняга Амфітэатра іх еўравізійную кампазіцыю We could be the same. На наступны дзень яны сталі хэд-лайнерамі канцэрта пад назвай «Зоркі Еўрабачання». MaNga распачалі свае выступленне з песнi Beni benimle birak, затым прэзентавалі Run, пасля прагучала Evdeki ses, Alisirim Gozlerimi Kapamaya, We could be tha same. Але ж беларускія гледачы запрасілі MaNga на біс, таму гурт яшчэ раз праспяваў We could be the same.
Члены групы
Ферман
Імя і прозвішча: İbrahim Ferman Akgül
Інструмент: вакал
Дата нараджэння: 25 снежня 1979 года
Ферман нарадзіўся ў Анкары. Ён скончыў універсітэт па спецыяльнасці архітэктар. Ферман грае на гітары і быў вакалістам некалькіх рок-гуртоў. Ён далучыўся да maNga ў пачатку 2002 года.
Ямур
Імя і прозвішча: Yağmur Sarıgül
Мянушка: Ямям (з турэцкай — «людаед»)
Інструмент: электрагітара
Ямур нарадзіўся ў Анталіі, пачаў займацца музыкай у школе, вучыўся іграць на раялі, на скрыпцы і на гітары, потым абраў электрагітару. Цяпер ён вучыцца музыцы ва Універсітэце Газі. У 2002 годзе ён атрымаў прэмію як «Лепшы Музыка» ў конкурсе «Sing Your Song». Ён напісаў большасць песень групы. Ямур выкарыстоўвае сяміструнныя электрагітары тыпу Ibanez K7 і Washburn.
Эфе
Імя і прозвішча: Efe Yılmaz
Інструмент: круцёлкі
Дата нараджэння: 3 кастрычніка 1979 года
Эфе нарадзіўся ў Анкары. Рана пачаў рабіць рэміксы на тым усталяванні, якое было ў яго дома. Ён вучыўся інфарматыцы ва Універсітэце Паўднёвай Фларыды ў ЗША, цяпер вучыцца ва Універсітэце Анталіі.
Азгюр
Імя і прозвішча: Özgür Can Öney
Азгюр нарадзіўся ў горадзе Анкара, вучыцца астраноміі ва Універсітэце Анкара і бізнесу ва Універсітэце горада Анталія. Займаецца кікбоксінгам і капаэйрай.
Джэм
Імя і прозвішча: Cem Bahtiyar
Дата нараджэння: 18 студзеня 1979 года
Джэм нарадзіўся ў горадзе Дэнізлі. Пачаў вучыцца іграць на класічнай гітары ў сярэдняй школе, а пасля скончыў кансерваторыю ў Дэнізлі. Цяпер вучыцца банкаўскай справе ва Універсітэце Білкент, што ў Анкары. Перад тым, як далучыцца да групы манга, працаваў з спявачкай Гексель.
Гэта талісман групы, які з’яўляецца ў кожным іх відэакліпе. Ён «нарадзіўся» 24 жніўня 2004 года у Стамбуле, яго «бацька» Эфе, яго намаляваў Каан Дэмірчэлік.
Дыскаграфія
2004 — maNga
2006 — maNga+
2009 — Şehr-i Hüzün
Значэнне імёнаў
Cem: цэлы, цалкам, Bahtiyar: рады, шчаслівы
Yağmur: дождж, Sarıgül: жоўтая ружа
Ferman: загад, Akgül: белая ружа
Özgür: вольны, Can: душа
Efe: смелы брат, Yılmaz: хто не баіцца
Каверы
Du Hast — Rammstein
Raptiye Rap Rap — Cem Karaca
Evdeki ses — Cartel
Gangster’s Paradise — Coolio
My Own Summer — Deftones
Удзельнікі Еўрабачання 2010: першая пяцёрка
1. Лена Маер-Ландрут (Германія) 2. maNga (Турцыя) 3. Паула Селінг & Ові Марцін (Румынія) 4. Шані & Томас Нэвэргрын (Данія) 5. Сафура Алізадэ (Азербайджан)
Колькі балаў аддалі за Manga краіны
12—Харватыя, Азербайджан, Францыя, 10—Германія, Боснія, Балгарыя, Вялікабрытанія, Македонія, 8 — Нідэрланды, Албанія, Румынія, Украіна, Бельгія, Данія, Эстонія, 5 — Грузія, Швецыя, 4 — Літва, 3 — Беларусь, Сербія, Іспанія, Фінляндыя, Швейцарыя, 2 — Славенія, Нарвегія, 1 — Ірландыя.
NGC 7152
NGC 7152 (іншыя абазначэнні — PGC 67601, ESO 466-13, MCG -5-51-20) — спіральная галактыка з перамычкай (SBb) ў сузор’і Паўднёвая Рыба.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
ФК Градзец-Кралавэ
«Градзец-Кралавэ» — чэшскі футбольны клуб з горада Градзец-Кралавэ, заснаваны ў 1905 годзе. Чэмпіён Чэхіі (1994/1995). У цяперашні час выступае ў Першай лізе. Хатнія матчы часова праводзіць на Гарадскім стадыёне ў Млада Болеславе.
Канстытуцыя Албаніі
Канстытуцыя Албаніі — асноўны закон Албаніі, прыняты 21 кастрычніка 1998 года. Канстытуцыя ўключае прэамбулу, 18 частак, 183 артыкулы.
Уладзімір Іванавіч Міроненка
Уладзімір Іванавіч Міроненка (нар. 9 лютага 1942, Акцяброва, Кармянскі раён, Гомельская вобласць) — беларускі матэматык.
У тэорыю дыферэнцыяльных раўнанняў увёў паняцце адлюстроўваючай функцыі і ўжыў яго да вывучэння пытанняў існавання перыядычных рашэнняў і рашэнняў краявых задач дыферэнцыяльных сістэм, а таксама да вывучэння ўстойлівасці гэтых рашэнняў. Увёў паняцці φ-рашэння і ўкладальнай сістэмы. Аўтар звыш за ста прац па тэорыі дыферэнцыяльных раўнанняў. Занесены ў амерыканскую энцыклапедыю «Marquis Whо’s Who in Science and Engineering», у розныя выданні Міжнароднага біяграфічнага цэнтра і ў «Беларускую энцыклапедыю».
NGC 7153
NGC 7153 (іншыя абазначэнні — PGC 67624, ESO 466-16, MCG -5-51-22) — спіральная галактыка (Sb) ў сузор’і Паўднёвая Рыба.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Герд фон Рундштэт
Карл Ру́дальф Герд фон Ру́ндштэт (Karl Rudolf Gerd von Rundstedt; — ) — нямецкі генерал-фельдмаршал часоў Другой сусветнай вайны. Камандаваў буйнымі злучэннямі ў еўрапейскіх кампаніях. У пачатковай фазе аперацыі «Барбароса» камандаваў групай армій «Поўдзень».
NGC 7154
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Дружны (Пінскі раён)
Ліквідаваны ў 2010 годзе, увайшоў у склад вёскі Аснежыцы.
Калюга (Грозаўскі сельсавет)
Калю́га (, Калюга) — вёска ў Капыльскім раёне Мінскай вобласці. Уваходзіць у склад Грозаўскага сельсавета.
Да 5 мая 1962 года вёска ўваходзіла ў склад Труханавіцкага сельсавета, да 27 снежня 1962 года — у склад Грэскага сельсавета , пасля — у склад Грозаўскага сельсавета. Да 28 мая 2013 года вёска ўваходзіла ў склад Камсамольскага сельсавета.
Перын Лафон
Перын Лафон (Perrine Laffont; нар. ) — французская фрыстайлістка, якая спецыялізуецца ў могуле. Алімпійская чэмпіёнка, чэмпіёнка свету.
Біяграфія
У пятнаццацігадовым узросце ўвайшла ў склад алімпійскай каманды на Гульні ў Сочы, дзе стала самай юнай фрыстайлісткай сярод усіх удзельнікаў. У спаборніцтвах могулістак Лафон упэўнена прайшла першую кваліфікацыю (пятае месца сярод усіх удзельніц), але ў першым фінальным раўндзе яна стала толькі 14-й і не змагла прабіцца ў наступны раўнд.
У 2015 годзе Перын дэбютавала на чэмпіянаце свету і заняла там шостае месца ў паралельным могуле і трынаццатае ў адзіночным. У гэтым жа сезоне стала абсалютнай чэмпіёнкай свету сярод юніёраў, выйграўшы два залатыя медалі на першынстве ў Вальмаленка.
Крыстафер Маздзер
Крыстафер Маздзер (Christopher Mazdzer; нар., Пітсфілд, Масачусетс) — амерыканскі саначнік, які выступае за зборную ЗША з 2006 года. Сярэбраны прызёр Зімовых Алімпійскіх гульняў у Пхёнчхане, шматразовы прызёр нацыянальнага першынства, чэмпіён свету сярод юніёраў.
Перын Лафон
Біяграфія
На Алімпіядзе ў Пхёнчхане Лафон спачатку выйграла першую кваліфікацыю, паспяхова прайшла фінальныя раўнды і ў фінальным заездзе выйграла мінімальныя 0,09 у чэмпіёнкі сочынскіх Гульняў канадцы Жусцін Дзюфур-Лапуант і стала алімпійскай чэмпіёнкай.
Лорык Цана
Ло́рык Ца́на (Lorik Cana; нар., , СФРЮ) — былы албанскі футбаліст, абаронца ці паўабаронца абарочнага плану, ігрок нацыянальнай зборнай Албаніі (2003—2016).
Клубная
Выхаванец юнацкіх каманд «Лазана» і «Пары Сен-Жэрмен».
31 жніўня 2015 года, пасля чатырох гадоў у Італіі, Цана вярнуўся ў Францыю, падпісаўшы двухгадовы кантракт з «Нантам», аднак ужо ў жніўні 2016 года пакінуў клуб і пазней абвясціў аб завяршэнні кар’еры.
Міжнародная
У 2003 годзе дэбютаваў у складзе нацыянальнай зборнай Албаніі.
Дасягненні
«Пары Сен-Жэрмен»:
«Лацыа»:
Наталля Валянцінаўна Ніканчук
Наталля Валянцінаўна Ніканчук (нар., Мервіны Клецкага раёна Мінскай вобласці) — беларуская паэтэса і празаік (псеўданімы Лія Родная, Хмялеўская Н.), сябра Саюза пісьменнікаў Беларусі.
Біяграфія
Нарадзілася ў сям’і Валянціна Васільевіча і Галіны Уладзіміраўнаы Хмялеўскіх. Бацька доўгі час працаваў старшынёй выканкама Грыцэвіцкага сельскага Савета, маці працавала настаўніцай біялогіі ў Грыцэвіцкай сярэдняй школе.
Мовы Албаніі
У Албаніі распаўсюджаныя 7 моваў. Найбольш распаўсюджаны тоскскі дыялект албанскай мовы, на якім размаўляюць 2.900.000 чалавек, і гегскі дыялект албанскай мовы, на якім размаўляюць 300 тысяч чалавек. Таксама распаўсюджаны грэчаская, македонская, цыганская (улашская), румынская (арамунская) і сербская мовы.
Афіцыйная мова Албаніі — албанская
Наталля Валянцінаўна Ніканчук
Літаратурная дзейнасць
Першы верш «Няма спакою на зямлі…» быў надрукаваны ў раённай газеце «Сельскае жыццё» у 1995 годзе. Потым творы друкаваліся ў калектыўных зборніках: «Друцкія зарніцы» (1996), «Гімн жыццю»(2003). Пачынаючы з 1996 года па 1998 год апавяданні былі надрукаваны ў часопісе «Першацвет». Ў 1999 годе апавяданне «Бурштынавыя валасы» было надрукавана ў часопісе «Маладосць». Пасля пераезду ў горад Горкі працягнула займацца літаратурнай творчасцю. З 2008 года з’яўляецца членам народнага літаратурнага аб’яднання «Роднае слова». Тут у 2008 годзе выйшаў зборнік вершаў «Любоў — крылатая істота», а потым у 2011 годзе дэтэктыўны раман «Иоланта». У Горках творы друкаваліся таксама ў калектыўных зборніках «Над родным краем жураўлі» (2009), «Эхо нашей Победы»(2014), «На крылах натхнення»(2016). Вершы Н. Ніканчук вельмі лірычныя, пераважна філасофскай накіраванасці. Яе героі шукаюць адказы на адвечныя пытанні, яны непакояцца і кахаюць, спадзяваюцца і вераць.
У 2018 годзе ўбачыла свет кніга «…Кранаючы неба рукамі» у якую ўвайшлі: дэтэктыўны раман з аднайменнаю назвай, аповесці «Практыка», «Бурштынавыя валасы», апавяданні: «Чацвёртая вышыня», «Інга», «Гэта было ў 1984-м…», «Адам», «Мастачка», «Адзін дзень з жыцця наркамана», «Апошнія грошы». Усе творы, якія ўвайшлі ў кнігу аб’яднаны агульнай дзеявай прасторай і своеасаблівым драматызмам. Падзеі, апісаныя ў вышэйпералічаных творах адбываюцца ў Магілёўскай вобласці. Гэта: горад Горкі, гарадскі пасёлак Круглае і саўгас-технікум Жілічы. Яны складаюць умоўны трохкутнік тых мясцін, дзе аўтар жыла, бывала ў юнацтве. Яе героі вядуць расследаванне, удзельнічаюць у грамадскім жыцці, знаходзяць і сваё каханне, а некаторыя губляюць опошнюю надзею на лепшае і паміраюць.
Алёна Кісель аналізуючы дэтэктыўны раман піша, што «…произведение Натальи Хмелевской не отличается бешеной динамикой сюжета, в нем нет многими любимого экшна, погони, выстрелов, драк… Ценность книги не в этом. Она в том, чтобы постепенно высветить стороны человеческой натуры, показать ее через разговоры и воспоминания, заставить читателя поломать голову над интригой: так кто же из персонажей лжет? А то, на что стоит обратить внимание читателю, — это язык романа. Или, скорее, мова, потому что текст написан белорусским языком. Простым и образным, незамысловатым, но красочным, с отличными речевыми характеристиками участников, с описаниями природы, квартир, лиц, с лирическими размышлениями… Это тот самый стиль изложения, о котором можно сказать: точно под жанр, ни убавить, ни прибавить. І рэцензент робіць вывад: „… детектив родился. Интеллектуальный, психологический, социальный. Белорусский детектив“.
Аветык Ісаакян
Аветык Ісаакя́н (Ավետիք Սահակի Իսահակյան, 1875—1957) — выдатны армянскі паэт, празаік, публіцыст. Акадэмік АН Арменіі (1943)
Біяграфія
Нарадзіўся 19 кастрычніка 1875 года ў Александропалі Эрыванскай губерні (цяпер Гюмры, Арменія).
Вучыўся ў Эчміядзінскай духоўнай семінарыі «Геваркян» (1889—1892) і Лейпцыгскім універсітэце. У 1911 годзе быў выгнаны з Расійскай імперыі за рэвалюцыйную дзейнасць. Да 1936 года жыл галоўным чынам за мяжой (Францыя, Швейцарыя і інш.), асабіста быў знаёмы са шматлікімі інтэлектуаламі свайго часу. Ісаакян уваходзіў у Дашнакцуцюн і адзначыўся антысавецкімі выказваннямі.
Па вяртанні ў СССР быў старшынёй СП Армянскае ССР. Акадэмік АН Армянскае ССР (1943). Дэпутат ВС Армянскае ССР 2—4 скліканняў.
У той час Ісаакян знаходзіўся пад абаронай Першага сакратара ЦК КП Арменіі Рыгора Аруцінава. У 1937 годзе ён выкрасліў са спісу прадстаўленых НКУС СССР да арышту шматлікіх вядомых армянскіх дзеячаў, сярод якіх быў і Ісаакян. Таксама для Ісаакяна, як і для некаторых іншых прадстаўнікоў армянскай інтэлігенцыі, быў пабудаваны асабняк у Ерэване.
Аветык Ісаакян памёр 17 кастрычніка 1957 года. Пахаваны ў Ерэване ў Пантэоне імя Камітаса.
Творчасць
На беларускую мову творы Ісаакяна перакладалі Мікола Аўрамчык, Рыгор Барадулін, Янка Брыль, Эдуард Валасевіч.
Шаняўскі сельсавет
Шаняўскі́ сельсавет — адміністрацыйна-тэрытарыяльная адзінка ў складзе Пружанскага раёна Брэсцкай вобласці Беларусі. Адміністрацыйны цэнтр — аграгарадок (да 2008 года вёска) Шані.
Утвораны 12 кастрычніка 1940 года як Шанёўскі сельсавет у складзе Пружанскага раёна Брэсцкай вобласці БССР. 16 ліпеня 1954 года да сельсавета далучана тэрыторыя скасаванага Чахецкага сельсавета. На 1 студзеня 1974 года ў складзе сельсавета 12 населеных пунктаў. 25 лістапада 2004 года да сельсавета далучана тэрыторыя скасаванага Гарадзечненскага сельсавета (вёскі Гарадзечна, Жабін, Лібія, Паддубна, Прылуччына, Сасноўка і Харкі).
Насельніцтва сельсавета паводле перапісу 2009 года — 1372 чалавекі, з іх 87,9 % — беларусы, 6,1 % — украінцы, 4,4 % — рускія.
Смалянскі сельсавет
Назву Смаля́нскі сельсавет маюць:
Камень (Капыльскі раён)
Ка́мень (, Камень) — аграгарадок у Капыльскім раёне Мінскай вобласці. Уваходзіць у склад Грозаўскага сельсавета.
Да 5 мая 1962 года вёска ўваходзіла ў склад Труханавіцкага сельсавета, да 27 снежня 1962 года — у склад Грэскага сельсавета , пасля — у склад Грозаўскага сельсавета. Да 28 мая 2013 года вёска ўваходзіла ў склад Камсамольскага сельсавета.
Смалянскі сельсавет (Пружанскі раён)
Смаля́нскі сельсавет — былая адміністрацыйна-тэрытарыяльная адзінка ў складзе Пружанскага раёна Брэсцкай вобласці Беларусі. Адміністрацыйны цэнтр — вёска Смаляны.
Утвораны 12 кастрычніка 1940 года ў складзе Пружанскага раёна Брэсцкай вобласці БССР. На 1 студзеня 1974 года ў складзе сельсавета 11 населеных пунктаў. 26 лютага 2002 года скасаваны, тэрыторыя далучана да Лінаўскага сельсавета.
NGC 7155
NGC 7155 (іншыя абазначэнні — IC 5143, PGC 67663, ESO 237-16, FAIR 991) — лінзападобная галактыка (SB0) ў сузор’і Індзеец.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
NGC 7156
NGC 7156 (іншыя абазначэнні — PGC 67622, UGC 11843, MCG 0-55-29, ZWG 376.53, KARA 935, IRAS21520+0242) — спіральная галактыка з перамычкай (SBc) ў сузор’і Пегас.
Клоў (Кіеў)
Клоў (Клов) — гістарычная мясцовасць Кіева, урочышча на Пячэрске. Распасціраецца ўздоўж Клоўскага спуску, вуліц Івана Мар'яненка, Мечнікава і прылеглых да іх.
У гэтай мясцовасці размешчана станцыя метро Клоўская.
Гісторыя
Назва - ад слова «клоў» - вада, вільгаць (у даўнія часы тут працякаў Клоўскі ручай, упадаў у р. Лыбядзь). Мясцовасць вядомая з часоў Кіеўскай Русі, у 11 стагоддзі тут быў пабудаваны Клоўскі манастыр (разбураны ў 1240 годзе ордамі хана Батыя). У 1752-1756 гадах збудаваны Клоўскі палац (архітэктары І. Г. Шэдэль, С. Д. Коўнір; вул. Піліпа Орліка № 8). Існавалі Клоўскі бульвар (цяпер вуліца Мечнікава), Клоўская вуліца (цяпер вуліца Гусоўскага) і Клоўскі завулак (цяпер у складзе Клоўскага спуску). Сярод кіяўлян лічыцца элітным раёнам.
Іншыя значэнні
Клоў — вёска ў Клімавіцкім раёне Магілёўскай вобласці.
Таксама, Кловам называецца заходняя ўскраіна Смаленска. Назва паходзіць ад славянскага «клосный» пакалечаная. «Клоў» - месца дзе вырабляліся цялесныя пакаранні, калечение злачынцаў па рашэнні суда або веча.
Яшчэ клоў - адзінка вагі (масы) ў Брытанскай Імперскай сістэме мер масы (Англійская сістэма мер).
Палац Спорту (станцыя метро, Кіеў)
Палац Спорту (Пала́ц спо́рту, ) — 30-я станцыя Кіеўскага метрапалітэна, размешчаная на Сырэцка-Пячэрскай лініі, паміж станцыямі «Залатыя Вароты» і «Клоўская». Адкрыта 31 снежня 1989 года у складзе першай чаргі Сырэцка-Пячэрскай лініі. Назва - ад размешчанага побач Палаца спорту.
Канструкцыя
Станцыя глыбокага залажэння. Мае тры падземныя залы - сярэднюю і две залы з пасадкавымі платформамі. Залы станцыі злучаныя паміж сабой шэрагам праходаў-парталаў, якія чаргуюцца з калонамі павялічанага перасеку. Незвычайная канструкцыя спрыяла стварэнню незвычайнага рашэння зводу ў цэнтральнай зале - яна не радыяльная, а больш трапецападобная з зааваленымі кутамі. З гэтай станцыі пачалося шырокае выкарыстанне алюмінія ў аздабленні станцый Кіеўскага метро. Калоны арыгінальнай формы абліцаваныя зялёным (тады вельмі незвычайным) кубінскім мармурам і алюмініевым профілем. Светлавыя лініі з стандартных свяцілень практычныя і арганічна ўпісваюцца ў агульны інтэр'ер станцыі.
Тэматычна-архітэктурная будова перона адлюстроўвае сваю асаблівасць, трохі павялічаная вышыня залы дазволіла аўтарам стварыць уражанне яе дынамічнасці. Аддзелачныя матэрыялы - мармур, граніт, каляровы метал надаюць станцыі індывідуальнасці.
Назва станцыі на шляхавых сценах выканана буйнымі літарамі арыгінальнай формы. Калі ў кіеўскім метро былі прыбраны надпісы на рускай мове, станцыя «Палац спорту» доўгі час заставалася адзінай у Кіеве, дзе на шляхавых сценах назва станцыі было ўказана і на рускай мове, нароўні з украінскім. У лютым 2015 г. надпіс на рускай мове быў дэмантаваны, на кожнай з шляхавых сцен пакінута па аднаму надпісу на ўкраінскай мове.
Вестыбюлі
Сярэдняя зала пры дапамозе эскалаторного тунэлю з трехстужачным аднамаршавым эскалатарам злучаны з падземным вестыбюлем, які выходзіць у падземны пераход, які выходзіць на Спартыўную плошчу і Эспланадную вуліцу. Наземны вестыбюль адсутнічае.
Цікавы факт
«Палац спорту» - адзіная станцыя кіеўскага метрапалітэна, дзе на шляхавай сцяне на працягу доўгага часу захоўваліся назвы станцыі на рускай мове. У лютым 2015 рускамоўныя надпісы былі дэмантаваныя.
Рэжым працы
Адкрыццё - 05:45, закрыццё - 0:11 Адпраўка першага цягніка ў напрамку:
Адпраўка апошняга цягніка ў напрамку:
Пераход на станцыю «Плошча Льва Талстога» працуе з 05:45 да 0:25.
Канвекцыйная зона
Зона канвекцыі — вобласць Сонца (ці больш агульна, зоркі) у якой перанос энергіі з унутраных раёнаў у вонкавыя адбываецца галоўным чынам шляхам актыўнага мяшання рэчыва — канвекцыі.
Размяшчэнне і структура
На Сонцы вышэй зоны канвекцыі змяшчаецца фотасфера, ніжэй — зона прамяністага пераносу. Наглядным аналагам працэсаў, якія адбываюцца ў канвекцыйнай зоне, з'яўляецца падагрэў вады ў посудзе. Полымя награвае ніжнія слаі вады, і яны ў выніку цеплавога пашырэння выцясняюцца ўверх іншымі, халоднымі і больш цяжкімі слаямі. Аналагічны працэс адбываецца і ў Сонцы, дзе крыніцай энергіі служыць сонечнае ядро з тэрмаядзернымі рэакцыямі, што адбываюцца ў ім.
Хуткасць канвекцыі залежыць ад глыбіні. У аснове канвекцыйнай зоны яна малая (дзясяткі м/c), пад фотасферай яна дасягае значэнняў 1-2 км/с.